《发瓦桥十里而河梁败还坐客亭复上马戏咏道旁垂柳二首 其二》
宋代·沈遘

行尽塘陂日已西，回头绿树却迟迟。柔条秀绝向人甚，忍不从容折一枝。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。